《春日呈韩丈》
宋代·章甫

阳乌阴兔争驰骋，人世光阴刹那顷。玉盘生菜乱青丝，三岁公家吃春饼。

前年班春池阳城，民物熙熙箫鼓声。去年转粟巡边徼，圣朝初下和戎诏。

祇今塞下不传烽，野梅官柳竞春风。相从且作无事饮，莫辞节物来匆匆。

明年上国春应早，棠棣阴中诗更好。诗成但遣阿买书，邮筒寄我江南道。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。